עבור פרילנסרים שעובדים מהבית, משא ומתן הוא המפתח להצלחה.
כמעט כל פרויקט מתחיל במשא ומתן. פרילנסרים שאינם מסוגלים להשיג פרויקטים רווחיים באמצעות משא ומתן, מסתכנים בהפסדים כספיים או אפילו בסגירת עסק הפרילנס.
לכן, כישורי המשא והמתן הם חשובים ביותר עבור פרילנסרים. במאמר זה אסקור חמישה שגיאות נפוצות שפרילנסרים עושים לעיתים קרובות במהלך משא ומתן. קרא את המאמר וודא כי אינך עושה את הטעויות הללו בעצמך.
טעות מס’ 1: להסתנוור מסכומי כסף גדולים
סכומים גדולים יכולים להיות מפתים. אם מציעים לך סכום גדול עבור פרויקט, אתה עלול לא לשים לב לכמות העבודה שתידרש ממך, במיוחד כאשר אתה עובד מהבית. זה נכון במיוחד אם מדובר בפרויקט הגדול הראשון שלך.
אך סכום גדול לא באמת ישתלם לך אם היחס בינו לבין כמות העבודה שתתבקש לעשות יהיה חסר פרופורציה. תמיד הקדש זמן להערכת מספר השעות שיהיה עליך להשקיע בפרויקט, לפני שתחליט לקבל אותו. אם לא תעשה זאת, אתה עלול להצטער על כך.
אולם, במהלך השנים הגעתי למסקנה שלקבל עבודה דחופה זו בדרך כלל החלטה שגויה והנה למה:
- ברגע שהסכמת לקבל עבודה דחופה פעם אחת, סביר להניח שהלקוח יצפה ממך להיות זמין לעבודה מסוג זה גם בעתיד, גם כאשר אתה עובד מהבית בשעות מאוחרות.
- הסיכויים שתעשה טעות במהלך העבודה גבוהים יותר כאשר ממהרים לסיים אותה.
- עבודה על יותר מדי פרויקטים דחופים, עלולה לשחוק אותך (וכולנו יודעים לאן שחיקה עלולה להוביל)
זאת עובדה שלוחות זמנים ומועדי הגשה רבים פתוחים למשא ומתן. הדבר נכון לעיתים קרובות, גם לגבי פרויקטים שהוגדרו כדחופים.
טעות מס’ 3: להעריך כי הלקוח מעוניין לשלם פחות
פרילנסרים מניחים לרוב כי הנושא העיקרי המעסיק את הלקוחות הוא הפחתת עלויות. בפועל, ייתכן שזוהי הנחה שגויה. כתוצאה מכך, ישנם פרילנסרים שמורידים את המחיר בסימן הראשון להתנגדות מצד הלקוחות או הלקוחות הפוטנציאליים.
זוהי לא מדיניות טובה במיוחד. אם אתה נוקט בה, מומלץ להפסיק. נסה לברר מה באמת חשוב ללקוח שלך ונסה למצוא דרכים יעילות לספק את מה שחשוב לו באמת.
טעות מס’ 4: לא להיות ספציפי
זה לא טוב להיות מעורפל, במיוחד אם אתה פרילנסר. ערפול עלול להוביל לאי הבנות.
ודא כי כל ההסכמים בינך לבין הלקוחות, ברורים ומפורטים, עד לרמת תאריכי ההגשה. הנה רק חלק מהפרטים שפרילנסרים נוטים לשכוח בעת ניסוח הסכמים:
מספר הגרסאות הכלולות במחיר - למרות שמדובר באדיבות מקצועית לכלול תיקונים (במיוחד אם מדובר בתיקונים קלים), שקול להגביל מראש את כמות הגרסאות הכלולות במחיר הפרויקט. אתה הרי לא רוצה לחזור על אותה משימה שוב ושוב.
המחיר עבור תמיכה ועדכונים – נקודה זו דומה לקודמת והיא נוגעת בעיקר למפתחים. תמיכה בהיקף מוגבל הגיונות ומתבקשת, אולם היא דורשת זמן עבודה. לכן, לאחר תקופה מסוימת, יהיה רצוי להתחיל לגבות תשלומים עבורה.
פרטי התשלום - (פייפאל, הפקדה ישירה וכו') לעולם אל תתחיל לעבוד על פרויקט בלי לדעת איך (ומתי) הלקוח מתכוון לשלם. אם יש לך העדפות לגבי צורת התשלום (כמו לפרילנסרים רבים), אינך יכול לצפות מהלקוח שלך לפעול על פיהן אם לא ציינת אותן בפירוש.
קנסות על איחור בתשלום - כמעט כל העסקים מוסיפים תשלום למי שמאחר ואין סיבה שגם אתה לא תנהג כך. כמובן, זה צריך להיות כתוב בהסכם שערכת.
טעות מס' 5: לא לקיים משא ומתן
הטעות הזאת היא אולי הגדולה מכולם. פרילנסרים רבים מוותרים על משא ומתן לחלוטין. במקום, הם נותנים ללקוח לקבוע את פרטי ההסכם מבלי לקיים שום משא ומתן.
זוהי טעות בגלל שהלקוח אולי תמיד צודק, אבל לא תמיד מבין מה טוב יותר. הוא אולי לא מבין את כמות העבודה הנדרשת או אפילו מה הוא באמת צריך לפרוייקט. זכור, הלקוח יצר איתך קשר בגלל המומחיות שלך בתחום מסוים, אז אל תפחד להשתמש במומחיות הזאת בשביל לתת לו כמה המלצות.